Brann i bilen til Lasse Kjus
- Samboeren min parkerte bilen utenfor butikken. Etter at hun hadde gått inn, begynte det å brenne i front av bilen, sier Kjus til budstikka.no.- Det var tre hunder i bilen. Det kunne blitt stygt, sier han. Rundt klokken 12 meldte brannvesenet i Asker og Bærum på Twitter at de var på vei til en bilbrann i Snarøyveien. Også politiet rykket ut. - Det ser ut som det har vært en motorbrann, forteller Kjus. Han er overrasket over at det kunne begynne å brenne i en parkert bil. - Det skal jo helst ikke gjøre det, så det er klart jeg ble overrasket. Nå sa han karen fra NAF at det er mange bilbranner for tiden, sier skikjendisen. - Blir det noen ekstra kjeks til hundene i kveld? - He he, det blir et par ekstra på dem i kveld, ja, gliser Kjus.
Bilen til Lasse Kjus (42) tok fyr mens alpintstjernens samboer var i matbutikken for å handle.